Управленне па адукацыі Мінскага райвыканкама

Дзяржаўная ўстанова дадатковай адукацыі

«Цэнтр творчасці дзяцей і моладзі Мінскага раёна»

ЗАЦВЯРДЖАЮ

Дырэктар ДУДА «Цэнтр творчасці дзяцей і моладзі Мінскага раёна»

\_\_\_\_\_\_\_\_\_\_\_\_\_\_\_\_ В.А.Цімохіна

«\_\_\_»\_\_\_\_\_\_\_\_\_\_\_\_\_\_\_\_\_2019 г.

ПРАГРАМА

АБ’ЯДНАННЯ ПА ІНТАРЭСАМ

ФАЛЬКЛОРНАЙ АРТ-СТУДЫІ «Кола»

Аўтар-cкладальнік: Глебік

Таццяна Станіславаўна – педагог **дадатковай адукацыі**

Узрост вучняў: 6-13год

Срок рэалізацыі праграмы: 1 год

**Па праграме працуюць:**

|  |
| --- |
| Рэкамендавана  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  «\_\_\_»\_\_\_\_\_\_\_\_\_\_\_\_\_\_\_\_\_\_\_\_2019г  Пратакол №\_\_\_\_\_\_\_\_\_\_\_\_\_\_ |

Сеніца 2019

**ТЛУМАЧАЛЬНАЯ ЗАПІСКА**

У канцэпцыі бесперапыннага выхавання дзяцей і навучэнскай моладзі адным з асноўных напрамкаў з’яўляецца фарміраванне грамадзянскасці і патрыятызму асобы. У аснове гэтага працэсу ляжыць засваенне агульначалавечых каштоўнасцей, культурных і духоўных традыцый нашага народа. Сёння асаблівую актуальнасць набываюць краязнаўчыя заняткі, якія становяцца важным складаемым у фарміраванні асобы навучэнцаў.

XХІ стагоддзе багата на падзеі, факты, адкрыцці ў кожнай галіне навукі, тэхнікі, культуры, грамадскім жыцці. Інфармацыйнае рэчышча, каля якога праходзіць кожны дзень чалавека, становіцца ўсё шырэйшым. З дапамогай электронных сродкаў можна здабыць разнастайную інфармацыю. Навучаючы сучасных дзяцей у гэтых умовах, вельмі важна не спазніцца ў паведамленні звестак, якія спатрэбяцца ім у дарослым жыцці і з якімі па-грамадзянску і па-чалавечы годна можна адчуваць сябе на зямлі продкаў, шанаваць яе гісторыю, культуру, мову, разважаць аб будучыні краіны. У сістэме сучаснай адукацыі ёсць розныя сродкі вывучэння беларускай спадчыны, сярод якіх значнае месца займаюць аб’яднанні фальклорна-этнаграфічнага накірунку.

Веданне сваіх духоўных каранёў, спазнанне шматвяковага вопыту продкаў, адметных асаблівасцей рэгіёна, радавода будзе спрыяць фарміраванню ў навучэнцаў як грамадзянска-патрыятычных якасцей, так і пошукавых здольнасцей.

Праграма фальклорнай арт-студыі “Кола” распрацавана на падставе тыпавой праграмы дадатковай адукацыі дзяцей і моладзі мастацкага і турыстска-краязнаўчага профілю, рэалізуецца на базавым узроўні.

Займаючыся ў фальклорнай арт-студыі “Кола”, навучэнцы далучаюцца да багатай, самабытнай культуры беларускага народа, маюць магчымасць спазнаць вопыт продкаў, асаблівасці этнасу. Курс заняткаў па дадзенай праграме абагульняе набытыя веды пра Беларусь, яе гісторыю, традыцыі, дасягненні, уводзіць у змест навучання элементы краязнаўства, этнаграфіі, народнага і прафесійнага мастацтва, сучаснай гістарычнай і грамадскай думкі.

Праграма фальклорнай арт-студыі “Кола” скіравана на фарміраванне здаровага светапогляду навучэнцаў, на ўсведамленне прыгажосці сваёй малой радзімы, на адчуванне сувязі і еднасці розных пакаленняў, на бачанне багацця мясцовай флоры і фаўны, духоўнай і матэрыяльнай культуры, радасці стваральнага жыцця, набыткаў багатай гісторыі.

Навучэнцы, дзякуючы засваенню мэты праграмы, будуць ганарыцца сваёй Бацькаўшчынай, імкнуцца памнажаць яе здабыткі, выкарыстоўваць багаты вопыт сваіх землякоў. Праграма скіравана на выхаванне асобы гуманістычных і дэмакратычных поглядаў з развітым пачуццём нацыянальнай самасвядомасці. Пачуццё патрыятызму, павагі да роднага краю, сваіх землякоў дасць станоўчы імпульс. Навучэнцы на шматлікіх прыкладах, пачутых у час заняткаў, пераканаюцца ў тым, што іх малая радзіма – самабытны куток Рэспублікі Беларусь, а іх землякі – цікавыя і таленавітыя людзі.

Праграма дае магчымасць арганізаваць адукацыйны працэс у цікавай, займальнай форме. Апрача лекцый і практычных заняткаў, педагог можа планаваць наведванне музеяў, правядзенне экскурсій з наступным іх абмеркаваннем, афармленне стэндаў, камплектаванне картатэкі фальклорных, этнаграфічных, краязнаўчых матэрыялаў, што будзе садзейнічаць падрыхтоўцы навучэнцаў да арганізацыі пошукавай і навуковай работы. Заняткі можна праводзіць з запрашэннем мясцовых жыхароў-умельцаў.

Дадзеная праграма дазваляе ў значнай меры ажыццяўляць на занятках прынцып рознаўзроўневага навучання: дыферэнцыяцыя ў падыходах можа рэалізоўвацца не толькі ў выбары і рэкамендацыі асобных тэм, а і ў іх паглыбленым і параўнальным вывучэнні з наступным абмеркаваннем важнейшых тэарэтычных паняццяў, свядомае засваенне якіх найлепшым чынам можна ажыццяўляць на мясцовым краязнаўчым і фальклорным матэрыяле.

Праграма складзена на аснове наступных **прынцыпаў навучання і выхавання:**

-  сувязь тэорыі з практыкай;

-  адзінства эмацыянальнага, маральнага і інтэлектуальнага развіцця;

-  дыферэнцыраваны падыход;

-  сістэмнасць і непарыўнасць у рабоце;

-  супрацоўніцтва педагога і навучэнцаў;

-  разнастайнасць відаў і форм дзейнасці;

-  комплекснасць;

-  прынцып свабоды выбару.

Сістэма кантролю засваення праграмы ўключае:

-  **бягучы кантроль** (гульні, конкурсы, міні-апытанні, тэматычныя выставы);

-  **выніковы кантроль** (заліковыя выставы творчых работ, прадстаўленні прэзентацый, відэафільмаў, канцэрты і спектаклі).

**Мэта праграмы:** фарміраванне ў навучэнцаў ведаў аб родным краі, аб Міншчыне; выхаванне патрыятызму, нацыянальнай свядомасці, любові да Бацькаўшчыны.

**Задачы:**

-  абудзіць цікавасць да родных мясцін;

-  далучыць маладое пакаленне да вывучэння набыткаў багатай матэрыяльнай і духоўнай спадчыны нашага народа, акцэнтуючы ўвагу на фактах, якія закліканы спрыяць фарміраванню свядомасці навучэнцаў, іх грамадзянскага станаўлення да адчування ўнутранай патрэбы вучыцца і працаваць на карысць Радзімы;

-  паглыбіць і ўдасканаліць веды пра Бацькаўшчыну, выкарыстоўваючы мясцовы матэрыял, спалучаючы яго з набытымі ведамі па гісторыі, роднай мове і літаратуры, геаграфіі, абагульняючы і ўводзячы ў змест навучання элементы краязнаўства, этнаграфіі быту, сучаснай гістарычнай і грамадскай думкі;

-  выхаваць у навучэнцаў беражлівыя і паважлівыя адносіны да ўсяго лепшага, створанага землякамі, іх мовы, фальклорных, мясцовых прыродных багаццяў, вынікаў штодзённай працы;

-  абудзіць у навучэнцаў жаданне авалодваць неабходнымі для жыцця ведамі;

-  навучыць збіраць і сістэматызаваць мясцовы матэрыял (легенды, паданні, назвы-тапонімы і інш.);

-  паспрыяць фарміраванню маральна-эстэтычных поглядаў навучэнцаў, лагічнага мыслення, эрудыцыі, узбагачэнню слоўнікавага запасу і агульнай моўнай культуры.

**Арганізацыйныя ўмовы рэалізацыі праграмы**

Узрост навучэнцаў – 6-13 гадоў. Тэрмін рэалізацыі праграмы – 1 год.

Напаўняльнасць 1-ай групы – 15 чалавек. Заняткі праводзяцца 1 раз на тыдзень па 2 гадзіны, усяго 2 гадзіны на тыдзень. Гадавая колькасць гадзін – 72 гадзіны.

Колькасць навучэнцаў у 2-ой групе складае 15 чалавек. Заняткі праводзяцца 1 раз на тыдзень па 2 гадзіны, усяго 2 гадзіны на тыдзень. Гадавая колькасць гадзін – 72.

Працягласць адной вучэбнай гадзіны – 45 хвілін.

Заняткі праводзяцца ў адпаведнасці з устаноўленымі санітарна-гігіенічнымі нормамі і правіламі супрацьпажарнай бяспекі.

Пры вывучэнні асобных раздзелаў праграмы, звязаных з прыгатаваннем ежы, вышыўкай, вырабам рэчаў дэкаратыўна-прыкладнога мастацтва, выконваюцца ўсе санітарна-гігіенічныя патрабаванні і праводзіцца неабходны інструктаж па тэхніцы бяспекі, правілах бяспечных паводзін навучэнцаў на занятках.

**Матэрыяльна-тэхнічнае забеспячэнне:**

-  камп’ютар, прынтар;

-  магнітафон;

-  музычныя інструменты (баян, акардэон, барабан);

-  шумавыя інструменты;

-  мультымедыапраектар;

-  стэнды і стэлажы для выстаў;

-  фотаапарат;

-  відэакамера;

-  касеты з запісамі беларускіх народных песень.

**Матэрыялы і абсталяванне:**

-  геаграфічная карта;

-  канцылярскія тавары (каляровыя алоўкі, фламастары);

-  папера і магніты;

-  ніткі і іголкі для шыцця, нажніцы;

-  тканіна, каляровыя ніткі (мулінэ);

-  пяльцы для вышывання;

-  харчовыя прадукты для выпечкі караваю (гатовае дражджавое цеста, мука);

-  харчовыя прадукты для каляднага стала (вада, аўсяныя крупы (геркулес), ячневыя крупы, соль, цукар);

-  народныя мужчынскія і жаночыя касцюмы.

**Кадравае забеспячэнне**:педагог дадатковай адукацыі, акампаніятар.

**Мэта:** далучэнне навучэнцаў да культурнай спадчыны беларускага народа.

**Задачы:**

-  пазнаёміць навучэнцаў з беларускім народным календаром, старажытнымі абрадамі, звычаямі, забавамі;

-  прывіць цікавасць да народнай творчасці беларускага народа;

-  вывучаць культурную спадчыну сваёй мясцовасці.

**Вучэбна-тэматычны план**

|  |  |  |  |  |
| --- | --- | --- | --- | --- |
| **№**  **п/п** | **Назва раздзелаў** | **Усяго** | **Тэорыя** | **Практыка** |
| 1. | Уступныя заняткі | 1 | - | 1 |
| 2. | Беларускі народны каляндар | 32 | 7 | 25 |
| 3. | Народная творчасць беларусаў | 13 | 4 | 9 |
| 4. | Народныя гульні і народная харэаграфія | 12 | 4 | 8 |
| 5. | Традыцыйны народны тэкстыль і адзенне беларусаў | 9 | 4 | 5 |
| 6. | Мерапрыемствы выхаваўча-пазнавальнага характару | 3 | - | 3 |
| 7. | Заключныя заняткі | 2 | - | 2 |
|  | **Усяго** | **72** | **19** | **53** |

**Змест праграмы навучання**

1. **1. Уступны занятак(1.)**

Вывучэнне матывацыі, здольнасцей навучэнцаў, іх пажаданняў шляхам анкетавання. Мэта і задачы гуртка на год. Складанне праекта плана на год. Правілы бяспечных паводзін.

**2**. **Беларускі народны каляндар (32г.)**

Характарыстыка свят, абрадаў і абрадавай паэзіі паводле народнага календара. Сувязь традыцыйных свят і абрадаў з галоўнымі этапамі жыцця і працоўнай дзейнасцю чалавека. Земляробчы каляндар і назвы месяцаў. Будні, святы, прысвяткі. Нерухомыя і рухомыя святы. Асеннія святы, звычаі і абрады. “Пакровы”. “Дзяды”.. Зімовыя святы. “Каляды”. Калядныя вечары. Тры куцці. “Вадохрышча”. Веснавыя святы. “Масленіца”. “Вербніца”. “Вялікдзень”. “Сёмуха”. Жніўныя звычаі і абрады.

Практычныя заняткі: рэканструкцыя народнай святочнай абраднасці паводле мясцовых традыцый . Распрацоўка сцэнарыяў, падрыхтоўка і правядзенне свят народнага календара: “Добры вечар таму, хто ў гэтым даму”, “Ражство Хрыстова” “Масленічныя забавы”, “Гуканне вясны”, “Вялікдзень”. Развучванне песень каляндарна-абрадавага цыкла.

**3. Народная творчасць беларусаў (13г.)**

Легенды і паданні. Жартоўныя легенды. Паданні пра назвы вёсак і гарадоў. Народны гумар. Казкі чарадзейныя. Казкі бытавыя. Казкі-анекдоты. Легенды-былічкі. Жарты.

Практычныя заняткі.Чытанне народных казак і іх інсцэніроўкі. Запіс легенд і паданняў пра паходжанне вёсак сваёй мясцовасці. Турнір знаўцаў народных казак “Падарожжа ў краіну казак”. Састаўленне летапісу “Адкуль пайшла назва вёскі маёй?”

**4. Народныя гульні і народная харэаграфія (12г.)**

Класіфікацыя народных гульняў. Дзіцячыя гульні. Старажытныя гульні, іх вытокі. Каляндарна-абрадавыя гульні і тэатралізаваныя відовішчы. Сямейна-абрадавыя гульні. Гульні, ігрышчы, танцы. Роля гульняў і танцаў у маральным выхаванні моладзі.

Практычныя заняткі.Творчая майстэрня “Гульні маёй мясцовасці” і іх развучванне. Развучванне танцаў “Кракавяк”, “Лысы”, “Грэчанікі”, “На рэчаньку”, “Падыспанчык”. Конкурсна-гульневая праграма “Свята беларускай народнай гульні.

**5. Традыцыйны народны тэкстыль і адзенне беларусаў (9г.)**

Тканыя паясы. Ручнікі. Посцілкі і дываны. Ручное ткацтва. Жаночае і мужчынскае адзенне.

Практычныя заняткі. Вышыўка элементаў жаночага фартуха (вышыўка крыжыкам, падвойным крыжыкам, ланцужком, гладдзю). Маляванне ўзораў вышыўкі ручніка (арнамент “у валошкі”, “у галубкі”, “у зорачкі”).

**6. Мерапрыемствы выхаваўча-пазнавальнага характару (3г.)**

Наведванне этнаграфічнага музея “Спадчына”, наведванне выстаў, творчыя сустрэчы са знакамітымі землякамі.

**7. Заключныя заняткі (2г.)**

Дэбат-турнір “Нашы дасягненні”. Свята “Матчын ручнік”.

**Прагназуемыя вынікі навучання**

Навучэнцы павінны **ведаць:**

-  каляндарную абраднасць беларусаў, некаторыя гістарычныя звесткі з гісторыі культуры краіны;

-  назвы, час правядзення і сутнасць народных каляндарных свят свайго рэгіёна;

-  звесткі аб мясцовасці, дзе яны нарадзіліся і жывуць;

-  народныя казкі, легенды і паданні, гульні сваёй мясцовасці;

-  тэматыку і жанравыя ўласцівасці каляндарна-абрадавых песень;

-  адметнасці беларускай нацыянальнай вопраткі.

Навучэнцы павінны **ўмець:**

-  выконваць народныя песні, танцы, расказваць казкі, легенды, паданні;

-  інсцэніраваць казку, легенду, паданне, жарткасцюмы, музычнае суправаджэнне і інш.;

-  вышываць элементы нацыянальнага адзення;

-  выконваць правілы бяспекі ў час заняткаў гуртка, правядзення мерапрыемстваў.

**Прыкладны рэпертуар навучання**

**Беларускія народныя песні:**

“Саўка ды Грышка”, “Учора звячора”, “Неба і земля”, “Вясна-вясына”, “Спі, сыночак міленькі”, “Вясна-красна наставала”, “Добры вечар, пане гаспадару!”, “Купалінка”, “Сею-вею”.

**Беларускія народныя казкі:**

“Зайчыкава хата”, “Легкі хлеб”, “Рэпка”, “Як бацька сыну жонку выбіраў”.

**Народныя гульні і танцы:**

“Проса”, “Пеўнік”, “У каменьчыкі”, “У клёка”, “Два, трэці– лішні”, “Хованкі”, “Ручаёк”, “Вяночак”; танец “Котчынская кадрыля”, “Танок”, полька “Янка”, танцы “Лысы”, “Кракавяк”, “Грэчанікі”, “Падыспанчык”.

**Літаратура:**

1. Беларускі фальклор. Хрэстаматыя: вучэб. дапам. - 4-е выд., перапрац./ уклад.: К.П.Кабашнікаў [і інш.]. – Мінск: Вышэйшая школа, 1996.—856с.
2. Беларускі фальклор: хрэстаматыя /склад. М.Ф.Шалоўская і [інш.]. – Мінск: ТАА “Юніпрэс”, 2003.– 688с.
3. Беларускі фальклор: энцыкл.: у 2т./рэдкал.: Г.П.Пашкоў і [інш.]. –Мінск, 2005-2006. –Т.1-2.
4. Беларусы / НАН Беларусі. Ін-т мастацтвазнаўства, этнаграфіі і фальклору імя К. Крапівы; рэдкал.: В.М. Ярмалінская [і інш.].—Мінск: Беларуская навука, 2009.—Т.13: Тэатральнае мастацтва/ Р.Б. Смольскі [і інш.]; навук. рэд. А.І. Лакотка.—Мінск, 2012.—758с.: іл.
5. Варфаламеева, Т. Песні Беларускага Панямоння / Т. Варфаламеева. — Мінск, 1998. – 287с.
6. Земляробчы каляндар. Абрады і звычаі / уклад. А.І. Гурскі, А.С. Ліс. – Мінск: Навука і тэхніка, 1990. – 403с.
7. Кабашнікаў, К.П. Беларуская вусна-паэтычная творчасць: Падруч. для студэнтаў / К.П. Кабашнікаў, А.С. Ліс, А.С. Фядосік. – Мінск, 2000. – 392с.
8. Казакова, І.В. Беларускі фальклор: вучэб. дапаможнік / І.В. Казакова. – Мінск: Выд. цэнтр БДУ, 2007. – 309с.
9. Касцюкавец, Л.П. Беларускія народныя абрады / Л.П. Касцюкавец. – Мінск, 1994. – 128с.
10. Кухаронак, Т.І. Сацыяльна-педагагічны патэнцыял беларускіх свят і абрадаў: вучэб.-метад. дапаможнік / Т.І. Кухаронак, В.Г. Кухаронак. – Мінск: БДПУ, 2005. – 108с.
11. Кухаронак, Т.У. Сямейная абраднасць беларусаў / Т.У.Кухаронак // Сям’я і сямейны быт беларусаў. – Мінск, 1990. – 137с.
12. Ліцьвінка, В.Д. Святы і абрады беларусаў / В.Д. Ліцьвінка. – Мінск: Беларусь, 1998. – 190с.
13. Лозка, А.Ю. Беларускі народны каляндар / А.Ю. Лозка. – Мінск: Полымя, 2002.– 240с.
14. Ракава, Л.В. Традыцыі сямейнага выхавання ў беларускай вёсцы / Л.В. Ракава. – Мн.: Ураджай, 2000. – 111с.: іл.
15. Раманцэвіч, В.І. Пачаткі роднае мовы: дапам. для ўсіх / В.І. Раманцэвіч. – Мінск: Навука і тэхніка, 1993. –143с.
16. Стварэнне этнакультурна-адукацыйнай прасторы як умова выхавання духоўна-маральных каштоўнасцей і сацыялізацыі навучэнцаў у сістэме дадатковай адукацыі дзяцей і моладзі: зборнік навукова-метадычных і практычных матэрыялаў / Склад. Т.М. Крыўко. – Мінск: НЦМТДМ, 2013. – 116с.

СОГЛАСОВАНО

Начальник управления по образованию

Минского райисполкома

\_\_\_\_\_\_\_\_\_\_\_\_\_\_\_\_\_ В.В. Остапенко

«\_\_\_»\_\_\_\_\_\_\_\_\_\_\_\_\_\_\_\_\_2019г.